b'\n_START_ARTICLE_\nUtmattelsesjakt\n_START_PARAGRAPH_\nUtmattelsesjakt er den enkleste jaktformen, og trolig eldste. Dette er en v\xc3\xa5penl\xc3\xb8se forf\xc3\xb8lgelsesjakt. Den bygger p\xc3\xa5 det faktum at mennesket er i stand til \xc3\xa5 lunte avg\xc3\xa5rde over lang tid uten \xc3\xa5 bli overopphetet, mens byttedyr nok l\xc3\xb8per fortere, men da over kortere strekninger og med behov for \xc3\xa5 bli kvitt overskuddsvarme f\xc3\xb8r neste spurt. Jegere fra Khoisan-folket i det sydlige Afrika kan nedlegge gaseller og sebraer p\xc3\xa5 dette viset, bare ved \xc3\xa5 f\xc3\xb8lge sporet etter ett enkelt dyr. Samme jaktform brukes av urinnv\xc3\xa5nere i Australia som jakter kenguruer.'